Zhou Xiaochuan

Zhou Xiaochuan (kinesisk: 周小川; pinyin: Zhōu Xiǎochuān, født 9. januar 1948 i Yixing i byprefekturet Wuxi i provinsen Jiangsu i Kina) er en kinesisk økonom, reformator og byråkrat, og var sentralbanksjef i Kinas folkebank i Folkerepublikken Kina fra 2002 til 2018.

Bakgrunn 
Zhou er sønn av en annen tidligere kinesisk politiker, Zhou Jiannan, som ble forfulgt under kulturrevolusjonen, men kom senere tilbake som bl.a. industriminister.

Utdanning 
 1975 – Beijing Chemical Engineering Institute
 1985 – Tsinghuauniversitetet; Ph. D. innen "economic systems engineering"

Karriere 
 Fram til 1986 – rådgiver overfor Kinas statsråd, om økonomisk restrukturering
 1986 – 1989 – Visehandelsminister
 1986 – 1991 – medlem av Den nasjonale komiteen for økonomiske reformer
 1998 – 2000 – President i China Construction Bank
 2000 – 2002 – Leder for den kinesiske kommisjonen for regulering av verdipapirer
 2002 – 2018 – sentralbanksjef i Kinas folkebank

I sitt verv som leder for den kinesiske kommisjonen for regulering av verdipapirer fikk han tilnavnet Zhou «Bapi»; Zhou «flåeren», fordi han avdekket mye korrupsjon, som medførte at mange småsparere tapte penger da det ble ryddet opp. I juli 2001 erklærte han at staten skulle redusere sine eierandeler i aksjemarkedet, noe som førte til at markedet gikk kraftig ned, og i oktober måtte han gå bort ifra disse planene. 

Han har skrevet over 100 avhandlinger og artikler i kinesiske og internasjonale magasiner. Han anses av mange for å være regjeringens mest velutdannede, og hylles for sitt intellekt og sine diplomatiske evner. Han er den eneste høytstående kinesiske politikeren som har publisert artikler i utenlandske magasiner.

Referanser

Eksterne lenker 
 
  

Xi-Li-administrasjonen
Hu-Wen-administrasjonen
Kinesiske politikere
Kinesiske økonomer
Sentralbanksjefer
Alumni fra Tsinghua-universitetet
Personer fra Wuxi